
# ТР Президенты «Intel» компаниясе һәм «Сити банк» вәкилләре белән очраша

*28.01.2011*Бүген Татарстан Республикасы Президенты Рөстәм Миңнеханов Швейцариянең Давос шәһәрендә “КАМАЗ” ААҖ партнерлары - «Intel» компаниясе һәм «Сити банк» вәкилләре белән очраша. Очрашуда шулай ук “КАМАЗ” ААҖ генераль директоры Сергей Когогин катнашачак.


ТР Президенты ярдәмчесе Искәндәр Мөфлиханов хәбәр иткәнчә, бүген Рөстәм Миңнеханов “Сити банк”ның Ауропа, Якын Көнчыгыш һәм Африка илләре буенча башкаручы директоры Альберто Верме белән әңгәмә корачак.


Шулай ук «Intel» корпорациясе вице-президенты Джон Дэйвис белән очрашу планлаштырылган. Татарстан Президенты Рөстәм Миңнеханов Бөтендөнья икътисади форумына нигез салучы Клаус Шваб белән икътисади проблемалар хакында фикер алышачак.


Искәртеп узабыз, Татарстан Президенты Рөстәм Миңнеханов Давоста Бөтендөнья икътисади форумы чараларында катнаша. Бүген Рөстәм Миңнеханов РФ Саклык банкы президенты һәм идарә рәисе Герман Греф исеменнән иртәнге ашта булачак. Анда Мәскәүдә дөнья финанс һәм эшлекле үзәген формалаштырудагы төп юнәлешләр хакында фикер алышыначак.
ТР Президенты «Intel» компаниясе һәм «Сити банк» вәкилләре белән очраша